Pierre Jules César Janssen

left
**Pierre Jules César Janssen** () minangka satunggaling astronom Prancis , ingkang sesarengan kaliyan ilmuwan Inggris Joseph Norman Lockyer, dipunakoni minangka panemu gas helium.

## Pagesangan, kerja lan minat 
Janssen nyinaoni matematika lan fisika ing Fakultas MIPA. Piyambakipun ngasta wonten ing Lycée Charlemagne rikala taun 1853, lan wonten ing Jurusan Arsitèktur antawising taun 1865–1871, nanging ènerginipun langkung kathah dipuntujokaken dhateng manéka misi ilmiah ingkang dipunpitadosaken tumrap piyambakipun. Kanthi punika, rikala taun 1857 piyambakipun tindak dhateng Peru kanggé nemtokaken khatulistiwa magnetik; nalika taun 1861–1862 lan 1864, piyambakipun nliti panyerapan telurium wonten ing spéktrum surya ing Karajan Italia lan Switserlan; nalika taun 1867 piyambakipun nindakaken picoba optik lan magnétik ing Azores; piyambakipun kasil ngamataken transit Venus, nalika taun 1874 ing Jepang, nalika taun 1882 ing Oran, Aljazair Prancis; lan piyambakipun tumut wonten ing sarangkèn èkspèdisi gerhana srengéngé ingkang dangu, kados dhateng Trani (1867), Guntur (1868), Aljazair Prancis (1870), Siam (1875), KapuloanCaroline (1883), lan dhateng Alcosebre ing Spanyol (1905). Saperlu ningali gerhana wonten ing taun 1870 piyambakipun mlajar saking Paris ingkang kakepung kanthi migunakaken balon (nanging gerhana mau kalindhungan awan).

## Penemuan helium 
Nalika taun 1868 Janssen manggihaken cara kanggé ningali protuberans tanpa kadadosan gerhana. Wonten ing tanggal 18 Agustus wonten ing taun ingkang sami, nalika ningali gerhana srengéngé ing Indhi, piyambakipun sadar wontenipun garis kuning padhang kanthi dawa gelombang 587,49 nanometer wonten ing spektrum kromosfer srengéngé. Punika minangka pengamatan kapisanan garis spektrum mirunggan,lan mungkinaken satunggaling sumber kanggé piyambakipun minangka salah satunggaling unsur ingkang dèrèng kapanggihaken wonten ing Bumi. Janssen wiwitan dipunguyoni amargi boten naté sawijining unsur dipunkenali ing akasa sadèrèngipun kapanggihaken ing Bumi.

Nalika tanggal 20 Oktober,taun ingkag sami, Norman Lockyer ugi ningali garis kuning ingkang sami ing spektrum surya lan mutusaken bilih bab punika amargi unsur ingkang boten dipunmangertosi, sasampuning kegagalan picoba kanggé nguji punapa punika minangka jinis hidrogen ingkang énggal. Punika minangka kaping pisanan unsur kimia kapanggihaken wonten ing donya njawi sadèrèngipun kapanggihaken ing Bumi. Lockyer lan ahli kimia Inggris Edward Frankland maringi nama unsur punika kanthi unèn-unèn Yunani kanggé srengéngé, ἥλιος (*helios*).

## Peninggalan lan Pakurmatan 
Janssen séda ing Meudon lan dipunsarèkaken ing Pasaréyan Père Lachaise ing Paris.

Kawah ing Mars lan Bulan dipunsukani nama kanggé maringi pakurmatan.

## Cathetan suku 
## Waosan Sambungan 
[right|120px|thumb|Potret Janssen olèh [Jean-Jacques Henner.]]
* , dari *Monthly Notices of the Royal Astronomical Society*, 1908, jil. 68, hal. 245-249
* Obituary, dari *Popular Astronomy*, 1908, vol. 16, pp.&nbsp;72–74
*  Obituary, dari *Astronomische Nachrichten*, 1908, jil. 177, hal. 63
*  Obituary, dari *The Astrophysical Journal*, 1908, jil. 28, hal. 89-99
* 1911 Encyclopædia Britannica *Eleventh Edition*, entri untuk Janssen
* Patung Janssen, penjelasan dan gambar ireng-putih dari *The Observatory*, 1922, jil. 45, hal. 175-176
* Janssen statue at Meudon (color photopgraph)
* Kronofotografi Janssen